ตอนที่ข้ามด่านจากท่าขี้เหล็กฝั่งพม่า กลับมาที่แม่สาย จะมีเหมือน Duty Free อยู่ ในนั้นมี Hoegaarden แบบขวดขายขวดละ 50 บาท เลยซื้อเปิดชิม ณ ตรงนั้นเลย เป็นขวดเล็กๆ แต่ราคาถูกกว่ากทม.เกือบสามเท่า! หลังจากขับเข้ามาในตัวเมืองเชียงรายก็ค่ำแล้ว เกิดอยากนั่งฟังเพลง & ดื่มชิลๆกันต่อ แต่ไม่รู้จะไปร้านไหนดี วนๆหาตาม wongnai & foursquare ไปๆมาๆ ก็มาเจอกับร้านนี้ เลยลองแวะเข้ามาแบบไม่ได้หวังอะไรมาก 

พอดีไปถึงร้านหลังฝนตก เลยไม่ได้นั่งใน zone outdoor ข้างนอก เพราะโต๊ะและเก้าอี้เปียกหมด เสียดายนิดๆ เพราะถ้าฝนไม่ตกแล้วนั่ง outdoor จะชิลมากกกกก 

ที่นี่มีเด็กเชียร์เบียร์เยอะ บริการดี ไม่มีเซ้าซี้ น้องที่ดูแลโต๊ะเราก็คุยเป็นกันเองมาก อาหารที่นี่มีให้เลือกค่อนข้างเยอะ ทั้งกับแกล้มและกับข้าว ดูไปดูมาเลยสั่งกันประมาณนี้

1. กะเพราหมูสับ - อร่อยใช้ได้เลยกับจานนี้ ออกหวานไปนิด แต่อร่อยดี กินเรียบ
2. ไข่เจียวหมูสับ - เรียบๆง่ายๆ แ ต่อร่อยแบบเบสิคงัย กินเรียบเหมือนกัน 
3. ไก่ทอดซอสมะนาว - จานนี้อร่อยเกินคาดอ่ะ ข้างใต้ไก่จะมีหมี่กรอบมาให้ด้วย กินพร้อมๆกับไก่ไปด้วย เข้ากันอย่างไม่น่าเชื่อ อร่อยเลยจานนี้
4. French Fries - สั่งมาแบบไม่คาดหวัง อยากเอามาแกล้มเบียร์ สรุปอร่อยมาก กลายเป็นสั่งเบิ้ล 2 จานเลยอ่ะ 
5. ถั่วทอด - กับแกล้มอีกอย่าง รสชาติทั่วๆไป 
6. เบียร์ Heineken (1 Tower & 1 เหยือก) - ไหนๆก็ไหนๆละ ดื่มกันเข้าไป แบ่งเด็กเชียร์เบียร์ไปด้วยเลย สนับสนุนค่าเล่าเรียนของน้องเชียร์เบียร์ & เงินเก็บสำหรับมาทำจมูกในกทม.  555++

สรุปว่าร้านนี้โอเคอยู่นะ สำหรับนั่งดื่มเบียร์สด (แต่ไม่มีสิงห์นะครับ) อาหารอร่อยใช้ได้ เพลงเน้นเล่นเพลงไทยเก่าหน่อย (พอดีเราชอบ) ราคาไม่แพงครับ มื้อนี้จ่ายไป 13xx บาท นี่รวมเบียร์ 1 Tower + 1 เหยือกแล้วด้วย  